L'UJI oferirà més de 50 representacions en el marc de la Mostra d’Arts Escèniques Reclam 2021



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2021/10/2q/presentacio-reclam/&url=/com/noticies/2021/10/2q/presentacio-reclam/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2021/10/2q/presentacio-reclam/&url=/com/noticies/2021/10/2q/presentacio-reclam/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2021/10/2q/presentacio-reclam/&url=/com/noticies/2021/10/2q/presentacio-reclam/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2021/10/2q/presentacio-reclam/&url=/com/noticies/2021/10/2q/presentacio-reclam/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## L'UJI oferirà més de 50 representacions en el marc de la Mostra d’Arts Escèniques Reclam 2021 La Mostra es desenvoluparà del 29 d'octubre al 5 de desembre de 2021 en un total de 10 municipis de la província de Castelló

21/10/2021 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

Recurs d'imatge presentacio-reclam reclam
Diapositiva actual

Recurs d'imatge presentacio-reclam \_37A9992

* [![ presentacio-reclam reclam](/com/noticies/2021/10/2q/presentacio-reclam/reclam.jpg)](#)
* [![ presentacio-reclam _37A9992](/com/noticies/2021/10/2q/presentacio-reclam/_37A9992.jpg)](#)

La Universitat Jaume l, a través del Servei d'Activitats Socioculturals, ha presentat la XXIX edició de la Mostra d’Arts Escèniques Reclam, que es desenvoluparà del 29 d'octubre al 5 de desembre de 2021 en 10 municipis de la província, i que compta amb la col·laboració de la Diputació de Castelló, les regidories de Cultura dels ajuntaments d'Almassora, Benicarló, Benicàssim, Betxí, Borriana, Castelló de la Plana, Orpesa, Sant Mateu, Vilafranca i Vila-real, la Fundació Caixa Castelló, el Teatre Principal de Castelló a través de l'Institut Valencià de Cultura (IVC) i l’Institut Nacional de les Arts Escèniques i la Música (INAEM) a través del programa *Danza a escena* de la Xarxa Espanyola de Teatres, Auditoris, Circuits i Festivals de Titularitat Pública.

La presentació d'aquesta nova edició ha tingut lloc al Paranimf i ha comptat amb la presència de la vicerectora de Cultura i Relacions Institucionals, Carmen Lázaro; la regidora de Cultura de l'Ajuntament de Castelló, Verónica Ruiz, el coordinador la Mostra, Antoni Valesa, així com representants dels municipis i institucions que participen en el Reclam.

Carmen Lázaro ha assenyalat en l'acte de presentació que «les arts viscudes en directe, el llenguatge del teatre, de la dansa, la cultura en general, aporten saviesa i esperit crític, no són només entreteniment, són molt més que això, sobretot, quan a més, de manera absolutament col·laborativa, són fruit del treball conjunt creador i transversal d’institucions i persones que construeixen i fan cultura». Així mateix, ha fet referència al cartell d’aquesta edició, obra de Mar Sotomayor, una al·legoria de la vessant reivindicativa i social del Reclam que, a través dels ocells, evoca la llibertat i la capacitat d’adaptació a les diferents situacions.

Per la seua part, el coordinador de la Mostra ha explicat que un any més el Reclam defensa una clara vocació de servei públic de qualitat que referma els plantejaments ètics i estètics de la mostra. «L’escenari del Reclam té cabuda per a tot tipus d’arts escèniques: per a grans i menuts, posades en escena de tall clàssic o també de tall contemporani, tot sota el paraigua de la multidisciplinarietat. És una festa de la intel·ligència, del pensament i la reflexió, una manera de posar en escena la societat contemporània i una ferma aposta per sumar en totes les direccions». En aquest sentit, ha afegit que «volem que el públic siga una part activa de la programació, no sols com a espectadors. És un espai de reflexió col·lectiva que ens ajuda a veure el món amb realisme, però també amb optimisme a través de la fabulació de l’art», ha assenyalat.

La XXIX edició de la Mostra d’Arts Escèniques Reclam, que enguany comptarà amb més de 50 representacions, arrancarà el 29 d’octubre al Paranimf amb l’espectacle *Réquiem por un campesino español*, de la companyia Teatro Che y Moche, una adaptació teatral de l’obra universal de l’autor aragonès Ramón J. Sender l’any del 120 aniversari del seu naixement.

La creació local també tindrà un protagonisme especial en aquesta edició amb algunes estrenes i el suport a projectes d’artistes de la zona amb *Masovers. Entre l’espasa i la paret*, de Valentí Piñot, que tractarà sobre el tema de la memòria històrica; la proposta experimental titulada *ÉTUDE #01*, de la companyia Teatro PHO, o *La barca*, una obra infantil sobre sostenibilitat de la jove companyia de nova creació *La Larvària* d’antigues alumnes de l’Aula de Teatre Carles Pons de l’UJI. Així mateix, Raül Torrent presentarà una obra sobre el músic Francesc Tàrrega titulada *Mestre Tàrrega (Andantino vivace a poc a poc)* i l’actor Víctor Palmero posarà en escena la realitat LGTBI amb *Johnny Chico*.

La programació del Paranimf també inclourà interessants propostes dins de la Mostra com ara *Migrare*, de Maduixa Teatre, una història commovedora sobre la lluita, la fortalesa i la resiliència de les dones migrants; *Classe*, de la productora Focus.cat, una comèdia sobre com s’afronten les dificultats a l’escola i la vida; *Explore el Jardín de los Cárpatos*, de José y sus Hermanas, una peça escènica que aborda el fenomen del turisme des de la perspectiva dels desplaçaments massius, la corrupció dels paisatges i la trajectòria de la marca Espanya des del franquisme fins a l’actualitat, o *Déjà vu*, de la companyia Manuel Alcántara, un espectacle visual per a tots els públics on es difuminen les fronteres entre la realitat i la fantasia.

El Teatre Principal i el Teatre del Raval també oferiran una àmplia diversitat d’espectacles dins del Reclam. Al Teatre Principal es podrà veure *Les Saurines*, que conta la història d’un poble que s’ha quedat sense aigua; *IKIMILIKILIKLIK–Mi pequeña*, un espectacle per a públic familiar de la companyia Marie de Jongh, o *53 diumenges*, del director y guionista catalán Cesc Gay, entre altres propostes, mentre que el Raval oferirà espectacles com *Transbord,* de Malvasia Produccions, que s’endinsa en la temàtica LGTBI; la dansa de Titoyaya Dansa amb *Social Animal*; *Atocha: rl revés de la luz*, que és la primera obra de teatre que parla obertament de la matança dels advocats d’Atocha el 1977, o *Yo tardaré un poco más,* de la jove actriu María Guerra.

A més, el Reclam presentarà *Proyecto Pueblo. Pubertad* una peça instal·lativa i vivencial sobre les arrels, els costums i el folklore; circ contemporani amb *Sin ojana* de Chicharrón Circo Flamenco o espectacles de dansa com el *Valencia Dancing Forward*. També cal destacar que la Mostra dedicarà una bona part de la programació al teatre familiar amb propostes per a totes les edats com *Crash Babies*, de la companyia We We Tum, o *Cada racó té el seu conte*, de Felip Kervarec.

La XXIX edició de la Mostra d’Arts Escèniques Reclam es tancarà el dia 5 de desembre a Benicàssim amb l'espectacle *Ethos*, de la companyia Chisgarabís Circo, una proposta de circ per a tots els públics que transcorre en un món distòpic i absurd ambientat en l’època del barroc i que barreja música clàssica i tècniques de circ.

[Programació](https://www.uji.es/cultura/base/aules/teatre/reservori/RECLAM/reclam2020/)

[Fotografies](https://www.uji.es/com/fotonoticies/arxiu/2021/10/xix-mostra-teatre-reclam-presentacio/)

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00